ΓΡΑΠΤΗ ΕΡΩΤΗΣΗ E-0373/02

υποβολή: Armando Cossutta (GUE/NGL) προς την Επιτροπή

(14 Φεβρουαρίου 2002)

Θέμα: Δημόσιες συμβάσεις, Μαφία και Επιτροπή

Στις απαντήσεις της Επιτροπής στις προηγούμενες ερωτήσεις Ε-2663/01(1) και Ε-3366/01(2) σχετικά με την παραβίαση του κοινοτικού δικαίου επί θεμάτων δημοσίων συμβάσεων στην Ιταλία, μετά την δήλωση τουπουργού Λουνάρντι σχετικά με την ανάγκη να μάθουμε να ζούμε με τη Μαφία, προκαλεί ανησυχίες το γεγονός ότι η Επιτροπή αποφεύγει να απαντήσει επί της ουσίας του θέματος.

1. δεν θεωρεί η Επιτροπή ότι παραβιάζεται στην Ιταλία το κοινοτικό δίκαιο επί θεμάτων δημοσίων συμβάσεων. λόγω της συμβίωσης με την Μαφία·

2. εν σχέσει προς τις δημόσιες δηλώσεις τουπουργού Λουνάρντι όσον αφορά την ανάγκη -προκειμένου περί δημοσίων συμβάσεων για τις οποίες είναι αρμόδιο τοπουργείο του — συμβίωσης με την Μαφία, ποιες πρωτοβουλίες ανέλαβε η Επιτροπή για τον σεβασμό της νομιμότητας επί του θέματος στην Ένωση·

3. Για ποιον λόγο η Επιτροπή δεν προέβη σε κάποια επίσημη ενέργεια προς την ιταλική κυβέρνηση ως προς την καταφανή παραβίαση του κοινοτικού δικαίου που συνιστούν οι δηλώσεις τουπουργού Λουνάρντι·

(1) ΕΕ C 115 E της 16.5.2002, σελ. 142.

(2) βλέπε σελίδα 29.

Απάντηση του κ. Bolkestein εξ ονόματος της Επιτροπής

(22 Μαρτίου 2002)

1. Το αξιότιμο μέλος παρακαλείται να ανατρέξει στις απαντήσεις που έδωσε η Επιτροπή στις γραπτές του ερωτήσεις E-2663/01(1) και E-3366/01(2).

Πράγματι, η Επιτροπή μνημόνευσε ότι στο άρθρο 46, παράγραφος 1, της πρότασής της οδηγίας του Ευρωπαϊκού Κοινοβουλίου και του Συμβουλίου σχετικά με το συντονισμό των διαδικασιών σύναψης δημοσίων συμβάσεων προμηθειών,πηρεσιών και έργων, θέσπισεποχρέωση που προβλέπει τον αποκλεισμό από τη συμμετοχή σε μειοδοτικό διαγωνισμό κάθεποψηφίου κατά του οποίου έχει εκδοθεί τελεσίδικη καταδικαστική απόφαση για συμμετοχή σε εγκληματική οργάνωση, δωροδοκία ή απάτη εις βάρος των οικονομικών συμφερόντων των Ευρωπαϊκών Κοινοτήτων. Η διάταξη αυτή εγκρίθηκε ήδη σε πρώτη ανάγνωση από το Κοινοβούλιο, στα πλαίσια της νομοθετικής διαδικασίας της συναπόφασης.

Επίσης, η Επιτροπή επεσήμανε ότι, εν προκειμένω, η ιταλική κυβέρνηση έχει παράσχει σαφή δείγματα της πλήρους δέσμευσής τηςπέρ των στόχων που επιδιώκονται με την εν λόγω πρόταση. Εξάλλου, η Επιτροπή επαναλαμβάνει ότι, στο πλαίσιο της συζήτησης σχετικά με την ανωτέρω πρόταση οδηγίας, μέχρι σήμερα η ιταλική κυβέρνηση έχει συμμεριστεί καιποστηρίξει τις προτάσεις που διατύπωσε η Επιτροπή όσον αφορά το προαναφερόμενο ζήτημα.

2. Η Επιτροπήπενθύμισε επιπλέον ότι οι διαδικασίες που προβλέπονται από τις ισχύουσες κοινοτικές οδηγίες καθώς και η διαφάνεια που θεσπίζεται με αυτές, έχουν επίσης ως στόχο την καταπολέμηση των πρακτικών δωροδοκίας και απάτης στον τομέα των δημόσιων συμβάσεων. Ο έλεγχος της τήρησης των εν λόγω διαδικασιών, ιδίως από την Επιτροπή αλλά και από τα εθνικά δικαστήρια, συμβάλλει στην καταπολέμηση αυτών των φαινομένων. Η Επιτροπή είναι πεπεισμένη ότι η νέα της διάταξη, μόλις εγκριθεί και τεθεί σε ισχύ, θα συμβάλει στην ενίσχυση του ελέγχου των διαδικασιών ανάθεσης των δημόσιων συμβάσεων, μετατρέποντας σεποχρέωση τη δυνατότητα που παρέχεται σήμερα στις αναθέτουσες αρχές να αποκλείουνποψήφιους που έχουν αναγνωριστεί ένοχοι των παραπάνω αξιόποινων πράξεων.

3. Τέλος, όσον αφορά τον ισχυρισμό ότι οι δηλώσεις τουπουργού Λουνάρντι συνιστούν παραβίαση του κοινοτικού δικαίου των δημοσίων συμβάσεων, η Επιτροπή θεωρεί ότι οι δηλώσεις καθαυτές δεν συνεπάγονται παραβίαση των κοινοτικών οδηγιών επί θεμάτων δημοσίων συμβάσεων.

Εντούτοις, εφόσον το αξιότιμο μέλος του Κοινοβουλίου γνωρίζει περιπτώσεις διαδικασιών σύναψης δημόσιων συμβάσεων κατά τις οποίες οι ιταλικές αρχές ενδέχεται να έχουν ευνοήσει επιχειρηματίες που εμπλέκονται σε εγκληματική οργάνωση, καλείται να ενημερώσει την Επιτροπή σχετικά. Στην περίπτωση αυτή, η Επιτροπή δεν θα παραλείψει να εξετάσει τις πληροφορίες που θα τηςποβληθούν και να ζητήσει, εάν χρειαστεί, τις σχετικές διασαφηνίσεις από τις ιταλικές αρχές, προκειμένου να κρίνει εάνπάρχει λόγος να κινήσει τη διαδικασία επί παραβάσει που προβλέπεται από το άρθρο 226 της συνθήκης ΕΚ.

(1) ΕΕ C 115 E της 16.5.2002, σελ. 142.

(2) βλέπε σελίδα 29.